2

2
                                                                                                    	Poslovni broj: Pp-678/2026-9
[image: grb-mini-3d]   
    Republika Hrvatska
Općinski sud u Čakovcu 
       Prekršajni odjel
 Zrinsko-Frankopanska 9                 		        	    Poslovni broj: Pp-678/2026-9 
                      
U   I M E   R E P U B L I K E   H R V A T S K E 
P R E S U D A 

[bookmark: _Hlk187856375]Općinski sud u Čakovcu, Prekršajni odjel, po sutkinji Maji Moharić, uz sudjelovanje Elene Štrok, kao zapisničarke, u prekršajnom postupku protiv 1. okrivljenika IM STEEL j.d.o.o. za proizvodnju, trgovinu i usluge i 2. okrivljenika Saše Pavića, zbog prekršaja iz čl.150 st.1 al.2 i st.2 Zakona o obveznom zdravstvenom osiguranju (NN br. 80/13, 137/13, 98/19 i 33/23), pokrenutom optužnim prijedlogom Hrvatskog zavoda za zdravstveno osiguranje, Područne službe Čakovec, E. Kvaternika 2, pod brojem klasa: 740-04/26-01/01 ur. broj: 338-20-03-26-03 od 27.04.2026., u smislu čl.183 Prekršajnog zakona, nakon glavne i javne rasprave održane dana 19. kolovoza 2026., dana 20. kolovoza 2026. javno je objavio i

p r e s u d i o    j e

1. okrivljenik: IM STEEL j.d.o.o. za proizvodnju, trgovinu i usluge, OIB 05747750182, sa sjedištem u Čakovcu, Ivana Mažuranića 18, prekršajno nekažnjavani,

2. okrivljenik: Saša Pavić, sin Mija i Ljubice, rođen 04.01.1984. u Tuzli, BIH, OIB 60119942054, adresa prebivališta Ivanec, Eugena Kumičića 1, prekršajno kažnjavan,

k r i v i    s u

I. što do dana 08. studenog 2025., nadležnom područnom uredu Hrvatskog zavoda za zdravstveno osiguranje, nisu izvršili odjavu osiguranika Franje Vurija, OIB 98561091884, Matije Gupca 73, Mursko Središće, zbog prestanka radnog odnosa u pravnoj osobi IM STEEL j.d.o.o. za proizvodnju, trgovinu i usluge, OIB 05747750182, sa sjedištem u Čakovcu, Ivana Mažuranića 18, s danom 31. listopada 2025., te je odjavljen retrogradno 24. prosinca 2025. s obveznog zdravstvenog osiguranja, dakle, nisu u propisanom roku od osam dana, od dana nastanka ili promjene okolnosti na osnovi kojih prestaje status osigurane osobe u obveznom zdravstvenom osiguranju podnijeli odjavu na obvezno zdravstveno osiguranje, sukladno Zakonu o obveznom zdravstvenom osiguranju i Pravilniku o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju (NN br. 82/14, 17/15, 99/17 i 129/17),

II. čime su počinili prekršaj iz čl.120 st.4 Zakona o obveznom zdravstvenom osiguranju (NN br. 80/13, 137/13, 98/19 i 33/23), Pravilniku o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju (NN br. 82/14, 17/15, 99/17 i 129/17), kažnjiv po čl.150 st.1 al.2 i st.2 istog Zakona, 

te im se temeljem čl.37 st.3 Prekršajnog zakona 

i z r i č e

III. NOVČANA KAZNA i to:
1. okrivljeniku u iznosu od 750,00 (sedamsto pedeset) eura,
2. okrivljeniku u iznosu od 150,00 (sto pedeset) eura.

Temeljem čl.33 st.10 Prekršajnog zakona, 1. i 2. okrivljenici su obvezni platiti novčanu kaznu u roku od 60 (šezdeset) dana od dana pravomoćnosti ove presude. 

IV. Temeljem čl.139 st.3, u svezi čl.138 st.2 Prekršajnog zakona, 1. i 2. okrivljenici su dužni u roku od 60 (šezdeset) dana od dana pravomoćnosti presude, platiti i trošak ovog postupka, u iznosu od po 30,00 eura, svaki od okrivljenika.

Obrazloženje

1. Tužitelj Hrvatski zavod za zdravstveno osiguranje, Područna služba Čakovec, E. Kvaternika 2, pod brojem klasa: 740-04/26-01/01 ur. broj: 338-20-03-26-03 od 27.04.2026. podnio je optužni prijedlog protiv 1. okrivljenika IM STEEL j.d.o.o. za proizvodnju, trgovinu i usluge i 2. okrivljenika Saše Pavića, radi prekršaja navedenog u izreci presude.

2. 1. i 2. okrivljenici su pozivani na rasprave za dane 03.06.2026. i 19.08.2026., na koje se pozive nisu odazvali, niti su opravdali svoj ne dolazak, zbog čega je Sud donio odluku bez njihovog saslušanja te je tijekom postupka pročitana dokumentacija u spisu. 

3. U postupku je pročitan izvadak iz sudskog registra za 1. okrivljenika od 19.08.2026. iz kojeg je vidljivo da 1. okrivljenu pravnu osobu u pravnom prometu kao direktor zastupa 2. okrivljenik samostalno i neograničeno te da je rješenjem broj St-206/2025-13 od 09.06.2026. Zvonko Tomljanović imenovan za privremenog stečajnog upravitelja, tiskanica HZZO na str.3 i 4 spisa, obavijest počiniteljima prekršaja od 02.03.2026., povratnice sa str.7 spisa,  te izvadak iz prekršajne evidencije Ministarstva pravosuđa, Uprave za kazneno pravo, Odjela za prekršajne evidencije od 30.04.2026., iz kojeg je vidljivo da 1. okrivljenik nije kažnjavan, dok je 2. okrivljenik kažnjavan.

4. Nakon provedenog postupka, na temelju u postupku pročitane dokumentacije, Sud je odlučio kao u izreci, iz razloga što je u djelu 1. i 2. okrivljenika utvrdio ostvarenje obilježja terećenog prekršaja, zbog čega ih je Sud proglasio krivima i kaznio.

5. Sud je imao dovoljno dokaza dostavljenih uz optužni prijedlog prikupljenih provedenim izvidima prekršaja i prikupljanjem dokaza sukladno članku 158. Prekršajnog zakona, posebno izvadak iz sudskog registra za 1. okrivljenika od 19.08.2026. iz kojeg je vidljivo da 1. okrivljenu pravnu osobu u pravnom prometu kao direktor zastupa 2. okrivljenik samostalno i neograničeno te da je rješenjem broj St-206/2025-13 od 09.06.2026. Zvonko Tomljanović imenovan za privremenog stečajnog upravitelja, te uvidom u tiskanicu-1 HZZO na str.3 i 4 spisa, utvrđena je točnost činjeničnih navoda optužnog prijedloga odnosno da 1. i 2. okrivljenici nisu izvršili pravovremenu odjavu osiguranika Franje Vurija, OIB 98561091884, Matije Gupca 73, Mursko Središće, zbog prestanka radnog odnosa u pravnoj osobi IM STEEL j.d.o.o. za proizvodnju, trgovinu i usluge, OIB 05747750182, sa sjedištem u Čakovcu, Ivana Mažuranića 18, s danom 31. listopada 2025., već su to učinili dana 24. prosinca 2025. godine. Sud je dokumentaciju u koju je tijekom postupka izvršio uvid posebno tiskanicu-1 HZZO na str.3 i 4 spisa ocijenio vjerodostojnom, jer je sastavljena od strane ovlaštenih službenih osoba, a u postupku nisu pronađeni razlozi sumnje u istu.

6. Odredbom čl.120 st.1. Zakona o obveznom zdravstvenom osiguranju (NN br. 80/13, 137/13, 98/19 i 33/23), propisano je da status osigurane osobe utvrđuje Zavod na osnovi prijave na obvezno zdravstveno osiguranje, koju prema odredbama ovog Zakona podnosi obveznik plaćanja doprinosa, osigurana osoba kada je ona obveznik plaćanja doprinosa, odnosno pravna ili fizička osoba za osiguranu osobu, dok je u st. 4. citiranog članka propisano da se prijava na obvezno zdravstveno osiguranje, prijava promjene u obveznom zdravstvenom osiguranju te odjava s obveznog zdravstvenog osiguranja podnose u roku od osam dana od dana nastanka, promjene ili prestanka okolnosti na osnovi kojih se stječe ili prestaje status osigurane osobe, a odredbom st. 5. citiranog članka propisano je da osobi za koju obveznik plaćanja doprinosa ne podnese prijavu, odnosno odjavu s obveznoga zdravstvenog osiguranja Zavod će rješenjem utvrditi status, odnosno prestanak statusa osigurane osobe po službenoj dužnosti.

6.1. Kažnjivom odredbom čl.150 st.1 al.2 istog Zakona propisano da će se za prekršaj kazniti pravna osoba novčanom kaznom u iznosu od 9.290,00 do 13.270,00 eura ako ne podnese prijavu na obvezno zdravstveno osiguranje, prijavu promjene u obveznom zdravstvenom osiguranju te odjavu s obveznoga zdravstvenog osiguranja u roku od osam dana od dana nastanka, promjene ili prestanka okolnosti na osnovi kojih se stječe ili prestaje status osigurane osobe (članak 120. stavak 4.), dok je odredbom st. 2. istog članka, propisano da će se novčanom kaznom u iznosu od 1.060,00 do 1.990,00 eura kazniti i odgovorna osoba u pravnoj osobi.

7. Slijedom navedenog, u postupku je temeljem pročitane dokumentacije, utvrđena točnost činjeničnih navoda optužnog prijedloga te je zaključeno da su 1. i 2. okrivljenici na način opisan u izreci ove presude povrijedili citiranu materijalnu odredbu čl.120 st.4 Zakona o obaveznom zdravstvenom osiguranju (NN br. 80/13, 137/13, 98/19 i 33/23) te su na taj način ostvarili obilježja terećenog prekršaja.

8. Prilikom odlučivanja o kazni 1. i 2. okrivljenicima, uzete su u obzir težine prekršaja, kao olakotna okolnost ranija nekažnjavanost 1. i 2. okrivljenika za istovrsne prekršaje, dok otegotne okolnosti nisu utvrđene, zbog čega je Sud primjenom čl.37 st.3 Prekršajnog zakona 1. i 2. okrivljenicima izrekao novčane kazne ispod najniže propisanih kazni za terećene prekršaje, smatrajući da se opravdano može očekivati da 1. i 2. okrivljenici ubuduće neće činiti ovakav ili sličan prekršaj.






9. Izreka o troškovima postupka, temelji se na odredbi čl.139 st.3, u svezi čl.138 st.2 t.3 Prekršajnog zakona, te su troškovi postupka odmjereni u paušalnom iznosu od 30,00 eura, svakom od okrivljenika.



U Čakovcu, 20. kolovoza 2026.


      Zapisničarka                                                                               Sutkinja 	 
        Elena Štrok			                                             Maja Moharić  

                                        							               
  	Uputa o pravu na žalbu: Temeljem čl.194 st.2 Prekršajnog zakona protiv ove presude okrivljenik i tužitelj imaju pravo žalbe samo zbog odluke o prekršajno pravnoj sankciji i drugim mjerama Visokom prekršajnom sudu RH u Zagrebu, u roku od 8 (osam) dana, nakon primitka presude, žalba se podnosi pismeno u 2 (dva) istovjetna primjerka, poštom preporučeno, putem ovog suda.


	                                                                                                                                                                                                                                                                                                                                                                                                  Dostavna naredba:
1. 1. i 2. okrivljenicima,
1. Tužitelju,
1. Za spis,
1. Za izvršenje. 

